Dikjarazzjoni konġunta mal-wasla tar-Rappreżentant Għoli F. Mogherini u l-Kummissarju J. Hahn f'laqgħa ministerjali dwar is-Sħubija tal-Lvant fid-19 ta' Ġunju 2017. Ir-Rappreżentant Għoli Federica Mogherini ppresediet il-laqgħa ministerjali annwali tas-Sħubija tal-Lvant (SL) bil-parteċipazzjoni tal-Kummissarju tal-UE Johannes Hahn. Din laqqgħet il-ministri għall-affarijiet barranin tal-UE u l-kontropartijiet tagħhom tas-sitt pajjiżi tas-Sħubija tal-Lvant (l-Armenja, l-Ażerbajġan, il-Belarussja, il-Georgia, ir-Repubblika tal-Moldova u l-Ukrajna) biex jaħdmu fuq it-tħejjijiet tas-summit tas-SL li għandu jsir f'Novembru 2017 fi Brussell. Il-ministri fakkru fil-kisbiet ewlenin tas-sħubija minn wara l-aħħar summit f'Riga fl-2015, b'enfasi fuq il-benefiċċji tanġibbli mogħtija liċ-ċittadini tas-sitt pajjiżi tas-sħubija. "Illum, irriaffermajna l-impenn qawwi tal-UE u tal-pajjiżi tas-Sħubija tal-Lvant favur kooperazzjoni mill-qrib bejnietna. Is-summit tagħna ta' Novembru ser juri l-għaqda ta' bejnietna u jiffoka fuq miri konkreti." Federica Mogherini, Rappreżentant Għoli għall-Affarijiet Barranin u l-Politika ta' Sigurtà Huma kkonfermaw li s-summit li jmiss għandu jipprovdi aktar gwida għat-tisħiħ tal-kooperazzjoni fl-erba' oqsma ta' prijorità tal-impenn miftiehem f'Riga: governanza aktar b'saħħitha , biex jissaħħu l-istituzzjonijiet u l-governanza tajba soċjetà aktar b'saħħitha , għal aktar mobbiltà u kuntatti bejn in-nies ekonomija aktar b'saħħitha , biex jiżdied l-iżvilupp ekonomiku u jittieħed vantaġġ mill-opportunitajiet tas-suq għal aktar prosperità konnettività aktar b'saħħitha , għal titjib tal-interkonnessjonijiet, b'mod partikolari fl-oqsma tat-trasport u l-enerġija. Għal dak il-għan, ir-Rappreżentant Għoli Mogherini u l-Kummissarju Hahn ippreżentaw lill-ministri dokument ta' ħidma, imħejji b'mod konġunt mis-SEAE u l-Kummissjoni Ewropea: Id-dokument, li jidentifika 20 mira għall-2020 fl-erba' oqsma, ġie ppreżentat għall-ewwel darba f'Diċembru 2016 u ġie rivedut dan ix-xahar abbażi ta' kontribuzzjonijiet minn Stati Membri tal-UE u Pajjiżi Sħab tas-SL. Jispeċifika, f'termini konkreti, ir-riżultati tanġibbli mistennija mill-kooperazzjoni u għandu jservi bħala pjan ta' ħidma komuni għas-summit u għall-2020. Il-ministri ddiskutew ukoll struttura multilaterali tas-SL li tkun aktar effiċjenti u effettiva sabiex tkun allinjata aħjar mal-erba' prijoritajiet ta' politika bil-għan li jadottawha fis-summit li jmiss. Fit-tielet Forum taż-Żgħażagħ tas-SL f'Varsavja, fit-22 u t-23 ta' Ġunju din il-ġimgħa, ser titnieda identità viżiva ġdida li tenfasizza dan l-approċċ aktar strutturat madwar l-erba' oqsma ta' prijorità u 20 mira. Dokument ta' ħidma konġunt tal-persunal: Sħubija tal-Lvant — Niffokaw fuq il-prijoritajiet u r-riżultati ewlenin Summit tas-Sħubija tal-Lvant, Brussell, 24/11/2017 Kuntest tal-UE Fil-laqgħa tal- Kunsill Affarijiet Barranin tal-15 ta' Mejju 2017, il-ministri tal-UE kellhom skambju ta' fehmiet dwar is-Sħubija tal-Lvant. Huma tennew l- importanza kruċjali tas-Sħubija tal-Lvant għall-Unjoni Ewropea, u enfasizzaw li jinsabu magħquda bejniethom fl-appoġġ għar-reġjun u għal kull pajjiż individwali tas-SL b'mod imfassal skont il-ħtieġa. Enfasizzaw ukoll id-determinazzjoni tagħhom li jinkisbu riżultati konkreti għall-benefiċċju taċ-ċittadini, kemm fl-UE kif ukoll fil-pajjiżi tas-SL. F'dan il-kuntest, huma laqgħu d-dħul fis-seħħ tal- liberalizzazzjoni tal-viża għall-Georgia u l-Ukrajna u ssottolinjaw l-importanza tal-implimentazzjoni ta' Ftehimiet ta' Assoċjazzjoni / Żoni ta' Kummerċ Ħieles Approfonditi u Komprensivi (AA/DCFTAs) u ta' L-Ukrajna, il-Georgia u r-Repubblika tal-Moldova ffirmaw ftehimiet ta' assoċjazzjoni mal-UE, inkluż żoni ta' kummerċ ħieles approfonditi u komprensivi (DCFTAs) fl-2014. L-UE u l- Armenja ffinalizzaw in-negozjati tagħhom għal ftehim ta' sħubija msaħħa u komprensiva għall-approfondiment tar-relazzjonijiet bilaterali. In-negozjati dwar ftehim komprensiv ġdid mal- Ażerbajġan inbdew. Filwaqt li għadu meħtieġ li l- tieħu passi tanġibbli biex tirrispetta d-demokrazija u d-drittijiet tal-bniedem sabiex tissawwar il-politika futura tal-UE lejn dan il-pajjiż, il-grupp ta' koordinazzjoni bejn l-UE u l-Belarussja jipprevedi approċċ aktar komprensiv lejn ir-relazzjonijiet bilaterali. L-inizjattiva tas- Sħubija tal-Lvant ġiet imnedija fl-2009 bl-enfasi prinċipali fuq il-kooperazzjoni reġjonali fil-viċinat tal-Lvant tal-UE. Hija għandha l-għan li tippromwovi assoċjazzjoni politika u integrazzjoni ekonomika mal-UE fost is-sitt pajjiżi tas-SL: l-Armenja, l-Ażerbajġan, il-Belarussja, il-Georgia, ir-Repubblika tal-Moldova u l-Ukrajna. Hija mmirata lejn ir-riforma u tiffoka fuq iż- żieda tar-reżiljenza tal-pajjiżi sħab kif ukoll fuq l-istabbilizzazzjoni tal-viċinat Hija bbażata fuq il-valuri komuni tad-demokrazija u l-istat tad-dritt, ir-rispett tad-drittijiet tal-bniedem u l-libertajiet fundamentali, u l-impenn lejn il-prinċipji tal-ekonomija tas-suq. Kunsill Affarijiet Barranin, 15/05/2017 Konklużjonijiet tal-Kunsill dwar is-Sħubija tal-Lvant, 14 ta' Novembru 2016 Sħubija tal-Lvant (informazzjoni ġenerali) Ara l-paġna tal-laqgħa